OpenLLM-France/wikimedia huggingface dataset:
# Saguache

Saguache és una població dels Estats Units a l'estat de Colorado. Segons el cens del 2000 tenia 578 habitants.

## Demografia

Segons el cens del 2000, Saguache tenia 578 habitants, 262 habitatges, i 160 famílies. La densitat de població era de 587,3 habitants per km².
Dels 262 habitatges en un 26% hi vivien nens de menys de 18 anys, en un 45,4% hi vivien parelles casades, en un 12,2% dones solteres, i en un 38,9% no eren unitats familiars. En el 33,6% dels habitatges hi vivien persones soles el 17,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,14 i el nombre mitjà de persones que vivien en cada família era de 2,73.
Per edats la població es repartia de la següent manera: un 23% tenia menys de 18 anys, un 5,2% entre 18 i 24, un 25,8% entre 25 i 44, un 28,5% de 45 a 60 i un 17,5% 65 anys o més.
L'edat mediana era de 41 anys. Per cada 100 dones de 18 o més anys hi havia 91 homes.
La renda mediana per habitatge era de 21.544 $ i la renda mediana per família de 30.221 $. Els homes tenien una renda mediana de 24.306 $ mentre que les dones 17.917 $. La renda per capita de la població era de 14.139 $. Entorn del 13,7% de les famílies i el 18,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Saguache». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 1r agost 2010].
* ↑ «Geographic Comparison Table- Saguache». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 1r agost 2010].
# Rodrigo Barrera

Rodrigo Hernán Barrera Funes (30 de març de 1970) és un exfutbolista xilè.

## Selecció de Xile

Va formar part de l'equip xilè a la Copa del Món de 1998.

## Referències

* ↑ Rodrigo Barrera a National-Football-Teams.com (anglès)
* ↑ Mundialistas chilenos
# Rodrigo Battaglia

Rodrigo Andrés Battaglia (roˈðɾiɣo βaˈtaɣlja; roˈdriːɡo batˈtaʎʎa; nascut el 12 de juliol de 1991) és un futbolista professional argentí que juga com a migcampista al Clube Atlético Mineiro.

## Referències

* ↑ Luciano Canepari. «Rodrigo» (en italià). DiPI Online. [Consulta: 28 octubre 2018].
* ↑ Luciano Canepari. «battaglia» (en italià). DiPI Online. [Consulta: 28 octubre 2018].

## Enllaços externs

* Estadístiques a ESPN
* (castellà) Fitxa a BDFA
* (castellà) Estadístiques a la primera argentina a Futbol XXI
# Roger Kolo

Kolo Christopher Laurent Roger, conegut com a Roger Kolo (Belon'i Tsiribihina, Menabe, 3 de setembre de 1943) és un polític i metge malgaix, especialista en cirurgia i radiologia. Va ser Primer Ministre de Madagascar des de l'abril de 2014 fins al gener de 2015.
Kolo va néixer a la localitat malgaix de Belon'i Tsiribihina, a la costa sud-est del país; el seu pare treballava en una oficina de correus i va ser vicealcalde de la seva població. El seu germà Roland Kolo, també s'ha dedicat a la política exercint com a membre de la Cambra alta del Parlament de Madagascar.
De 1970 a 1977, va estar estudiant a la Universitat d'Antananarivo, en la qual va obtenir la llicenciatura en Medicina. Després es va traslladar a França, on es va especialitzar en Cirurgia i tot seguit a la Universitat de Ginebra, Suïssa, on es va llicenciar en Radiologia. Va començar treballant en tres centres privats de radiologia, des de 1997 a 2003. Alhora, va esdevenir membre de la Societat Suïssa de Radiologia i la Societat Francesa de Radiologia. Durant la seva estada a Suïssa, va obtenir la ciutadania d'aquest país.
L'any 2013 va tornar a Madagascar per presentar-se com a candidat independent a les Eleccions presidencials d'aquest mateix any, però a causa que no complia un dels requisits de residència al país, la seva candidatura no va ser acceptada. Finalment en no tenir partit polític va treballar en estreta col·laboració amb Hery Rajaonarimampianina, passant a estar vinculat a Hery Vaovao hoan'i Madagasikara (Nova Força per a Madagascar, HVM) durant la seva campanya electoral. Quan Rajaonarimampianina va assumir la presidència el gener de 2014, després d'una ronda de consultes aconseguint el suport de la majoria del parlament, el 16 d'abril d'aquest any Kolo va ser nomenat com a Primer ministre de Madagascar, en successió d'Omer Beriziky. Als pocs dies del seu nomenament el 18 d'abril, va anunciar el seu gabinet de govern, amb 31 membres de diferents afiliacions polítiques.

## Referències

* ↑ «Madagascar President Appoints Roger Kolo as Prime Minister». Bloomberg News, 11-04-2014. [Consulta: 11 abril 2014].
* ↑ «Madagascar: Roger Kolo, nouveau Premier minister». BBC Afrique, 11-04-2014.
* ↑ «Archived copy». Arxivat de l'original el 2015-01-15. [Consulta: 15 gener 2015].
* 1 2 3 4 Profile: Madagascar PM Kolo Roger Arxivat 2014-05-17 a Wayback Machine. Global Times.
* ↑ Kolo Roger, un docteur pour diriger le gouvernement malgache RFI.
* ↑ «Un Suisse au pouvoir à Madagascar». Le Temps.
* ↑ Linda Bourget. «Un Helvéto-Malgache est devenu Premier ministre de Madagascar le mois dernier» (video) (en francès). 19:30 le journal, 23-05-2014. [Consulta: 30 juny 2014].
* ↑ Lovasoa Rabary, George Obulutsa (Reuters) Doctor Kolo Roger, new Prime minister of Madagascar Arxivat 2014-04-20 a Wayback Machine. Fanorenana.blog. Le Monde.
* ↑ Madagascar: Kolo Roger forme un gouvernement d'ouverture RFI
# Rutherford

«Rutherford» té aquests significats:
* Geografia:
** Rutherford (Nova Jersey)
** Rutherford (Pennsilvània)
** Rutherford (Tennessee), població dels Estats Units a l'estat de Tennessee.
** Rutherford College, població dels Estats Units a l'estat de Carolina del Nord.
** East Rutherford (Nova Jersey), població dels Estats Units a l'estat de Nova Jersey.
** East Rutherford (Pennsilvània)
* Biografies:
** Daniel Rutherford (1749-1819), metge, botànic i químic escocès, descobridor del nitrogen.
** Daniel Edwin Rutherford (1906-1966), matemàtic escocès.
** Rutherford Birchard Hayes (1822 - 1893), polític, advocat, militar i dinovè President dels Estats Units (1877-81).
** Ernest Rutherford (Brightwater, Nova Zelanda 1871 - Cambridge, 1937), físic, químic i anglès.
** Frank Garfield Rutherford (23 de novembre, 1964), atleta de Bahames especialista en triple salt.
** Joseph Rutherford (1869 - 1942), advocat i president de la Societat Watch Tower (1917-42).
** Margaret Rutherford (1892, Londres - 1972, Chalfont St. Peter, Buckinghamshire), actriu anglesa.
** Shannon Rutherford, personatge de ficció de la sèrie de televisió Lost interpretat per l'actriu Maggie Grace.
# Romy Tarangul

Romy Tarangul (Frankfurt de l'Oder, 19 d'octubre de 1987) és una esportista alemanya, d'origen romanès, que va competir en judo, guanyadora d'una medalla de bronze en el Campionat Mundial de Judo de 2009 i dues medalles en el Campionat Europeu de Judo, plata en 2008 i bronze en 2012.

## Palmarès internacional

Campionat Mundial :
| Any | Lloc | Medalla | Categoria |
| 2009 | Rotterdam ( Països Baixos) | 3 | –52 kg |
| Campionat Europeu ||||
| Any | Lloc | Medalla | Categoria |
| 2008 | Lisboa ( Perú) | 2 | –52 kg |
| 2012 | Txeliàbinsk ( Rússia) | 3 | –52 kg |

## Referències

* ↑ «Romy Tarangul» Arxivat 2012-12-14 a Wayback Machine. en Sports-reference.com (SR/Olympic Sports) (anglès)
* ↑ «Romy Tarangul» en Judoinside.com (anglès)

## Enllaços externs

* Official Website
# Rosalia de Palerm

Rosalia de Palerm (Palerm, 1130 - 4 de setembre de 1160) va ser una jove de Palerm que va retirar-se a fer vida eremítica a les muntanyes properes a la ciutat. Canonitzada, és venerada com a patrona de Palerm.

## Vida

Rosalia Scalia havia nascut el 1130, al si d'una noble família siciliana. Era filla de Sinibald, senyor de Quisquina i de Rose, parenta de Roger II de Sicília, i descendent de la família de Carlemany. Era molt pietosa i als catorze anys es va retirar a una cova del Monte Pellegrino, on va passar la resta de la seva vida. Hi bevia aigua d'una font i menjava el que la natura li oferia. Hi morí el 1160.

## Veneració

El 1624, la pesta es va declarar a Palerm i santa Rosalia aparegué a una dona malalta i a un caçador, a qui va indicar on es trobaven les seves relíquies, perquè les portés a Palerm i s'hi fes una processó. El caçador en trobà les restes a la muntanya i va fer-se el que havia dit la santa. En acabar la processó, la pesta va acabar. Des de llavors, es va venerar com a patrona de la ciutat i va erigir-se un santuari a la cova on havia viscut.
La seva festivitat és el 4 de setembre, i a Sicília, també el 15 de juliol, aniversari de la translació de les seves restes.
El seu culte va ser promogut pels benedictins, com a protectora contra les malalties encomanadisses, la pesta i com a auxiliadora en moments difícils.
* Mare de Déu amb els sants Rosalia, Pere i Pau d'Antoon van Dyck, 1629 (Viena, Kunsthistorisches Museum)
* Escultura de Santa Rosalia del segle xviii procedent del convent de Santa Clara (Barcelona, Museu Marès)
* Talla processional de Bivona
* Santa Rosalia morta, a Hemmaberg
* Relleu amb la translació de les relíquies a la capella de Santa Rosalia de la catedral de Palerm, s. XVIII
* Reliquiari amb les restes de la santa a la catedral de Palerm, s. XVII
* Santuari de Santa Rosalia, a Monte Pellegrino
* Santuari de la santa, a Monte Pellegrino (fotografia de Giorgio Sommer)

## Enllaços externs

* Catholic Encyclopedia.
* Llegenda de santa Rosalia. Arxivat 2007-09-29 a Wayback Machine.
# SIL International

SIL International (anteriorment conegut com a Summer Institute of Linguistics, Institut d'Estiu de Lingüística) és una entitat dedicada a l'estudi de les llengües, responsable de la publicació i actualització de l'Ethnologue.
Fundada el 1934 com una organització dedicada a traduir la Bíblia a diferents llengües amb propòsit evangelitzador, ha esdevingut una referència en les llengües poc conegudes, gràcies a les dades recollides pels seus corresponsals d'arreu del món. Per això col·labora amb la UNESCO com a soci consultiu i els seus informes tenen un caràcter científic reconegut per diverses universitats. Per exemple, els codis SIL d'identificació d'idiomes i dialectes han esdevingut la base de la norma ISO 639.
Les crítiques a SIL International són ideològiques (l'acusen de servir propòsits imperialistes) i científiques (ja que no sempre els seus documentadors tenen base suficient).
# Samara

* Aquest article tracta sobre la ciutat. Vegeu-ne altres significats a «Samara (riu)».
Samara (rus: Сама́ра) coneguda entre 1935 i 1991 com a Kúibixev (Ку́йбышев), és una gran ciutat a la riba del riu Volga (molt a prop de les muntanyes Jigulí), a la part sud-est de la Rússia europea, al Districte Federal del Volga, centre administratiu de l'óblast de Samara. La seva població és d'1.169.719 habitants (segons el cens rus del 2017).
Fou fundada l'any 1586 com a enclavament defensiu, i posteriorment va créixer fins a convertir-se en el centre del comerç del blat a la regió del Volga. Durant l'època soviètica va ser rebatejada com a Kúibixev en honor del polític revolucionari Valerian Kúibixev.
Avui en dia, Samara és un gran centre industrial i de transports. L'àrea metropolitana de Samara-Togliatti-Sízran, amb poc més de 3 milions d'habitants, és la seu d'una important indústria manufacturera, així com automobilística (VAZ-GM, SOK), ferroviària, química, petroliera i gasística (Iukos), de maquinària, siderúrgica (Alcoa) i alimentària (Nestlé). Durant molts anys també ha estat un gran centre de la indústria aeroespacial, amb la producció dels vehicles de llançament dels coets Soiuz i Mólnia. Per aquesta darrera activitat, la ciutat era tancada durant la Guerra Freda.
Com a curiositat, l'any 2007 es va batejar amb el seu nom un nou planeta menor, 26922 Samara.

## Educació, cultura i transports

La ciutat de Samara és un important centre intel·lectual, acadèmic i cultural de Rússia, cosa que es reflecteix en els seus teatres i museus i les seves universitats (entre les quals destaca la Universitat Estatal de Samara).
Samara està comunicada mitjançant autopistes, ferrocarril i un aeroport internacional (Kurúmotx, amb codi KUF) on operen aerolínies internacionals com ara Lufthansa o CSA Czech Airlines. La ciutat també gaudeix d'una xarxa de metro, tot i que actualment només disposa de 8 estacions.
Una destinació turística força popular de la ciutat i la regió és el búnquer de Stalin. Construït durant la Segona Guerra Mundial, era preparat per acollir el comandament de les operacions militars si finalment es produïa la caiguda de Moscou en mans alemanyes. Aquest monument es troba al sud-est de la plaça de Kúibixev, darrere d'un complex d'apartaments.

## Esports

Samara és la seu del PFK Krília Sovétov Samara, un dels clubs de futbol de la lliga russa. La ciutat va ser també la seu del millor club de bàsquet femení del món, el VBM-SGAU, fins al principi de la lliga del 2007, quan fou venut al CSKA i es traslladà a Moscou. Actualment és un equip del CSKA.

## Galeria d'imatges

* Estadi del Metallurg
* Estació del ferrocarril
* Centre de la ciutat
* Teatre de l'Òpera
* Gratacels a l'hivern
* Port fluvial al Volga
* Monestir d'Íversk

## Vegeu també

* Oleoducte de l'Amistat

## Enllaços externs

* Samara - Lloc web oficial
# San Giorgio Maggiore

San Giorgio Maggiore (en venecià: San Zorzi Mazor) és una de les illes de Venècia, al nord d'Itàlia. Es troba a l'est de l'illa de Giudecca i al sud del grup d'illes principal de Venècia. Forma part del sestiere de San Marco.

## Història

San Giorgio Maggiore va ser probablement ocupada en l'època romana; després de la fundació de Venècia es va anomenar Insula Memmia, ja que era propietat de la família Memmo. L'any 829 tenia una església consagrada a Sant Jordi; coneguda com San Giorgio Maggiore per distingir-se de San Giorgio in Alga.
El monestir de San Giorgio es va establir l'any 982, quan el monjo benedictí Giovanni Morosini va demanar al dux Tribuno Memmo que donés tota l'illa per a un monestir. Morosini va drenar els aiguamolls de l'illa al costat de l'església per aconseguir el terreny per a la construcció, i va fundar el monestir de San Giorgio Maggiore, i es va convertir en el seu primer abat.
San Giorgio és coneguda sobretot per la basílica de San Giorgio Maggiore, dissenyada per Andrea Palladio i començada l'any 1566.
A principis del segle xix, després de la caiguda de la República, el monestir va ser gairebé suprimit i l'illa es va convertir en un port lliure amb un nou port construït el 1812.

## Referències

* ↑ Giovanni Morosini, membre d'una important família noble de Venècia, després de servir durant 25 anys com a líder i guia del monestir, mor el 5 de febrer de 1012., (Alvise Zorzi, La Repubblica del Leone. Storia di Venezia, Bompiani, 2001
* ↑ John Freely (2008): Strolling through Venice. Tauris Parke Paperbacks, ISBN 978 1 84511 578 4, p. 121
# Saldaña de Burgos

Saldaña de Burgos és un municipi de la província de Burgos a la comunitat autònoma de Castella i Lleó. Forma part de la comarca d'Alfoz de Burgos.

## Demografia

Evolució demogràfica :
| 1991 | 1996 | 2001 | 2004 |
| 80 | 104 | 121 | 132 |
# Sant Antoni de Cal Gramunt

Sant Antoni de Cal Gramunt és una petita capella del municipi de Montferrer i Castellbò (Alt Urgell).

## Descripció

És una petita capella entre mitgeres amb la façana del mur arrebossada i els interiors emblanquinats. L'edifici es cobreix amb una teulada de pissarra a doble vessant perpendicular a la façana. L'aparell constructiu és pedra de la zona sense desbastar.
L'interior és un espai rectangular amb dues finestres darrere l'altar.

## Referències

* «Capella de Sant Antoni». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 8 maig 2012].
# Sant Antoni de Casarilh

Sant Antoni de Casarilh és una capella al municipi de Vielha e Mijaran (Vall d'Aran) inclosa a l'Inventari del Patrimoni Arquitectònic de Catalunya.

## Descripció

Petita capella amb coberta de pissarra a dues aigües amb carener perpendicular a la façana principal i ampli voladís. Dalt del carener hi ha una petita campana sostinguda per una senzilla estructura metàl·lica. La porta és de llinda monolítica i els brancals formen unes pilastres amb capitells esglaonats. Al mateix frontis hi ha dos ulls de bou a diferent alçada.

## Referències

* ↑ «Sant Antoni de Vielha e Mijaran». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 20 setembre 2021].
# Junapadar

Junapadar fou un petit estat tributari protegit, al prant de Gohelwar a la península de Kathiawar, presidència de Bombai. Estava format per un sol poble, Junapadar, amb un únic tributari, amb una població el 1881 de 199 habitants. Els ingressos el 1876 s'estimaven en 55 lliures i pagava un tribut de 4,4 lliures al Gaikwar de Baroda i 16 lliures al nawab de Junagarh. La dinastia governant eren khasia kolis.

## Referències

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Casa Aguilar (Centelles)

La Casa Aguilar és un edifici de Centelles (Osona) inclòs a l'Inventari del Patrimoni Arquitectònic de Catalunya.

## Descripció

Es tracta d'un casal de grans dimensions amb planta baixa i dos pisos, cobert amb teulada a quatre vessants.
L'edifici principal presenta una gran uniformitat, a la planta baixa podem observar quatre grans portals amb grans llindes de pedra treballada i portalons de fusta amb finestrons de ferro forjat.
Al primer pis i damunt mateix dels portals hi ha quatre balcons, també de pedra treballada i en la seva art superior hi ha motius florals amb tècnica de buidat de guix. Els sortints de la teulada presenten permòdols de fusta i rajola.

## Història

Cal situar l'edificació d'aquesta casa dins l'expansió urbanística de Centelles que es produí al llarg del segle xviii, amb la formació de carrers com és el cas del carrer Jesús, ja fora del nucli primitiu.

## Referències

* 1 2 3 4 «Casa Aguilar». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 9 març 2019].
# Canthidermis maculata

Canthidermis maculata és un peix teleosti de la família dels balístids i de l'ordre dels tetraodontiformes.

## Morfologia

Pot arribar als 50 cm de llargària total.

## Distribució geogràfica

Es troba a les costes del Pacífic Occidental (des de Hokkaido fins a la Polinèsia Francesa), del Pacífic Oriental (des de Mèxic fins al Perú, incloent-hi les Illes Galápagos), d'Atlàntic Occidental (des de Carolina del Nord i Bermuda fins a Sud-amèrica), de l'Atlàntic Oriental (Cap Verd i la costa occidental africana) i a les costes occidentals de l'oceà Índic (Sud-àfrica i Reunió).

## Referències

* ↑ The Taxonomicon (anglès)
* 1 2 FishBase (anglès)
# Alanis Morissette

Alanis Nadine Morissette (Ottawa, 1 de juny de 1974) és una cantant i compositora canadenca. Al llarg de la seva vida ha venut 60 milions de discos, 33 dels quals per Jagged Little Pill, ha estat nominada 14 vegades pels Premis Grammy, i ha obtingut el guardó en 7 ocasions, a més de l'àlbum de l'any el 1996. També ha rebut 12 premis Juno (Grammy del Canadà).

## Biografia

És filla de dos professors d'una escola militar; Alan Morissette, d'origen canadenc-francès, i Georgia Feverstein, d'origen hongarès-alemany. També té dos germans, un de petit que es diu Wade i l'altre es diu Chad. De petita li agradava el ballet i la música, i als 6 anys va començar a fer classes de piano. Als 11 anys va participar en un show de televisió per nens de la cadena Nickelodeon.

## Discografia

* Alanis (1991)
* Now Is the Time (1992)
* Jagged Little Pill (1995)
* Supposed Former Infatuation Junkie (1998)
* Under Rug Swept' (2002)
* So-Called Chaos (2004)
* Flavors of Entanglement (2008)
* Havoc and Bright Lights (2012)
* Such Pretty Forks in the road (2020)

## Videografia

* Jagged Little Pill, Live (1997)
* Alanis Morissette: Live in the Navajo Nation (2002)
* Under Rug Swept DVD Audio (2002)
* Feast on Scraps (2002)
* VH1 Storytellers: Alanis Morissette (2005)
* Global Warming: The Signs and The Science (2005) — Organitzat
* The Collection CD/DVD Edition (2005)
* The Great Warming (2006) — Organitzat

## Filmografia

Pel·lícula :
| Any | Nom | Paper | Notes |
| 1999 | Dogma | Déu | |
| 2001 | Jay and Silent Bob Strike Back | Déu | Cameo |
| 2004 | De-Lovely | Cantant anònima | Canta "Let's Do It, Let's Fall in Love" |
| 2005 | FUCK | Ella mateixa | Documental |
| TBA | Radio Free Albemuth | Sylvie | |
| Televisió ||||
| Any | Nom | Paper | Notes |
| 1986 | You Can't Do That on Television | Ella mateixa | |
| 1999 | Sex and the City | Dawn | Episodi "Boy, Girl, Boy, Girl" |
| 2002 | Curb Your Enthusiasm | Ella mateixa | Episodi "The Terrorist Attack" |
| 2004 | American Dreams | Cantant a la Lair | Episodi "What Dreams May Come" |
| 2005 | Degrassi: The Next Generation | Principal | Episodi "Goin' down the Road: Part 1" |
| 2006 | Lovespring International | Lucinda | |
| 2006 | Nip/Tuck | Poppy | |
| 2009–2010 | Weeds | Dr. Audra Kitson | |
| Teatre ||||
| Any | Nom | Paper | Notes |
| 1999 | The Vagina Monologues | | |
| 2004 | The Exonerated | | Interpreta Sunny Jacobs |
| 2010 | An Oak Tree | | |

## Guardons
### Premis

* 1996: Grammy al millor àlbum de rock

### Nominacions

* 1996: Grammy al millor nou artista

## Referències

* ↑ Beech, Mark. «Alanis Morissette Marries Sexy Electrobeats, Heartbreak, Anger». Bloomberg L.P.. Bloomberg L.P., 02-06-2008. [Consulta: 22 maig 2011]. «she has shifted about 60 million CDs in total»
* ↑ «Alanis Morissette: You ask the questions». The Independent [Londres], 21-04-2005 [Consulta: 23 abril 2010].
* ↑ «Alanis Morissette, “Such Pretty Forks in the road” sale el 31 de julio» (en anglès). Radio America. Arxivat de l'original el 12 de juliol 2020. [Consulta: 12 juliol 2020].

## Vegeu també

* Unsent

## Enllaços externs

* Alanis Morissette - Lloc web oficial